《再次前韵》
宋代·饶节

佳节山家事事休，一庵容膝自优游。残梅韵胜窥篱落，满月光寒上陇头。

不待玄沙行乞火，何须投子更携油。夜深自倚蒲团困，谁问渠侬马打毬。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。